దిల్లీ: వ్యయాలు తగ్గించుకోవడానికి చమురు, గ్యాస్‌ ఉత్పత్తిదార్లు సహకరించాలని, మౌలిక వసతులను పంచుకోవాలని బ్రిటన్‌కు చెందిన బీపీ పీఎల్‌సీ కోరింది. కేజీ క్షేత్రంలో మలి దశ గ్యాస్‌ ఉత్పత్తి ప్రారంభం అవుతున్న నేపథ్యంలో కంపెనీ ఈ వ్యాఖ్యలు చేసింది. తక్కువమొత్తం ఆవిష్కరణలను నగదీకరణ చేసుకోవాలనీ ఆ కంపెనీ భావిస్తోంది. లక్ష్యం కంటే ఎక్కువ ఉత్పత్తి సాధించిన పక్షంలో ప్రోత్సాహకాలు ఇవ్వాలని.. అపరాధ రుసుములు విధించరాదని కంపెనీ భారత అధిపతి శశి ముకుందన్‌ గురువారమిక్కడ జరిగిన ఇండియా ఎనర్జీ ఫోరమ్‌ ఆఫ్‌ సెరావీక్‌లో పేర్కొన్నారు. ప్రభుత్వ విధానాలు, నిర్ణయాలు దేశీయంగా చమురు-గ్యాస్‌ ఉత్పత్తి పెంచడానికి మద్దతునిచ్చేలా ఉండాలన్నారు. 'అప్‌స్ట్రీమ్‌ కంపెనీలు కలిసి రావడం కానీ, మౌలిక వసతులను పంచుకోవడం కానీ భారత్‌లో కనిపించకపోవడం చూసి నాకు ఆశ్చర్యమేసింద'ని ఆయన వ్యాఖ్యానించారు. కాంట్రాక్టులోని నిబంధనలను సైతం పాటించాలి, గౌరవించాలని ఆయన అన్నారు. 'భారత్‌లో భారీ నిక్షేపాలు లేనందున.. మధ్య, చిన్న నిక్షేపాల నుంచి ఉత్పత్తిని రాబట్టేందుకు మేం వైవిధ్యంగా ఆలోచించాల్సి ఉంటుంది. అందుకు విధానపరంగా మద్దతు లభించాల'ని కోరారు. ఈ కంపెనీ రిలయన్స్‌ ఇండస్ట్రీస్‌ భాగస్వామ్యంతో కేజీ-డి6 బ్లాకులో 500 కోట్ల డాలర్ల పెట్టుబడులు పెడుతున్న విషయం విదితమే.
dilli: vyayaalu tagginchukovadaaniki chamuru, gyasse utpattidaarlu sahakarinchaalani, moulika vasatulanu panchukovaalani britonke chendina bp plsmc korindi. kagi kshetramlo mali dasha gyasse utpatti praarambham avutunna nepathyamlo company ee vyaakhyalu chesindi. takkuvamottam aavishkaranalanu nagadeekarana chesukovalani aa company bhaavistondi. lakshyam kante ekkuva utpatti saadhinchina pakshamlo prothsaahakaalu ivvaalani.. aparadha rusumulu vidhincharaadani company bhaarata adhipati sashi mukundan guruvaramikkada jarigina india energy forame aff seraveekelo perkonnaru. prabhutva vidhaanaalu, nirnayaalu desheeyamgaa chamuru-gyasse utpatti penchadaaniki maddatunichela undaalannaaru. 'apmctrime companylu kalisi ravadam cony, moulika vasatulanu panchukovadam cony bhaarathmlo kanipinchakapovadam chusi naaku aascharyamesinda'ni aayana vyaakhyaaninchaaru. contractuloni nibandhanalanu saitam paatinchaali, gouravinchaalani aayana annaru. 'bhaarathmlo bhari nikshepaalu lenanduna.. madhya, chinna nikshepaala nunchi utpattini rabattenduku mem vaividhyamgaa alochinchalsi untundi. anduku vidhaanaparamgaa maddatu labhinchaala'ni koraru. ee company relayanse industriessi bhaagaswaamyamtho kagi-di6 blaakulo 500 kotla dalarla pettubadulu pedutunna vishayam viditame.